ROMANIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.14

din 28 februarie 2017

privind aprobarea plafonului minim al obligațiilor fiscale restante datorate de către debitorii persoane fizice și juridice,care urmează a fi publicate

Consiliul local al comunei Acățari,

Având în vedere expunerea de motive a Primarului comunei Acățari nr.1056/7/23.02.2017 , raportul de specialitate nr.1057/7/23.02.2017 și avizul Comisiei de specialitate nr.3/7/2017,

Văzând prevederile art.20 din Legea nr.273/2006,privind finanțele publice locale,cu modificările și completările ulterioare,

Ținând cont de prevederile art.162 din Legea nr. 207/2015 ,privind Codul de procedură fiscală, cu modificările și completările ulterioare,

În conformitate cu prevederile Ordinului nr. 590/2017 ,pentru modificarea Procedurii de publicare a listelor debitorilor care înregistrează obligaţii fiscale restante, precum şi cuantumul acestor obligaţii, aprobată prin Ordinul preşedintelui Agenţiei Naţionale de Administrare Fiscală nr. 558/2016

În temeiul art.36 alin.(1),alin.(4),lit.”c” și art.45 alin.(1) " din Legea nr.215/2001,privind administraţia publică locală,republicată, cu modificările şi completările ulterioare,

**H o t ă r â ș t e :**

Art.1.În vederea descurajării acumulării de arierate bugetare de către contribuabili, persoane fizice şi juridice,Primăria comunei Acățari , publică pe pagina de internet proprie , lista debitorilor care înregistrează obligaţii fiscale restante, precum şi cuantumul acestor obligaţii

Obligaţiile fiscale restante care fac obiectul publicării sunt cele notificate conform prevederilor legale , existente la sfârşitul trimestrului de raportare şi neachitate la data publicării listei.

Art.2. Nu fac obiectul publicării potrivit art.1 obligaţiile fiscale restante al căror cuantum total este sub următoarele plafoane:

a) 500.000 lei, în cazul debitorilor care au calitatea de mare contribuabil;

b) 250.000 lei, în cazul debitorilor care au calitatea de contribuabil mijlociu;

c) 100.000 lei, în cazul celorlalte categorii de debitori, inclusiv în cazul persoanelor fizice care înregistrează obligaţii fiscale restante şi din desfăşurarea de activităţi economice în mod independent sau exercită profesii libere;

d) 15.000 lei, în cazul debitorilor persoane fizice, altele decât cele de la lit. c)."

Art.3. Lista va cuprinde: denumirea/numele şi prenumele debitorilor, codul de identificare fiscală, cu excepţia persoanelor fizice, caz în care nu se va menţiona codul numeric personal, ci localitatea domiciliului fiscal, potrivit art. 31 alin. (1) lit. a) din Codul de procedură fiscală, precum şi cuantumul total al obligaţiilor fiscale restante, din care:

a) obligaţii fiscale principale şi obligaţii fiscale accesorii;

b) obligaţii fiscale principale şi accesorii necontestate, precum şi cele contestate, respectiv cele asupra cărora contribuabilul a exercitat căile de atac prevăzute de lege. Aceste obligaţii vor fi menţionate în listă până la soluţionarea căilor de atac asupra acestora.

Art.4. Actualizarea şi publicarea listei debitorilor care înregistrează obligaţii fiscale restante, precum şi cuantumul acestor obligaţii se face trimestrial până în ultima zi a primei luni din trimestrul următor celui de raportare.

Art.5.Prezenta se va comunica Instituției Prefectului-jud.Mureș,Primarului comunei Acățari,Biroului Financiar Contabil și Resurse Umane ,pentru ducere la îndeplinire.

Preşedinte de şedinţă

Nagy Dalma Imola

Avizat ptr.legalitate,

Secretar,

Józsa Ferenc